Hei! Lopettakaa!
No niin, Kaede.
Pyytämäni palvelus ei ole suuri, mutta en missään nimessä halua, että kieltäydyt.
Minä teen sen! Voin tehdä paljonkin!
Sinä teet kaiken. Ei tämä ole mikään neuvottelu.
Hei!
Suostutko? -Teen ihan mitä haluatte!
Teetkö? -Teen!
Nyt saamme Natsumi Kawain pois temppelistä milloin vain.
Nurkkaan ajetun ihmisen ilme on upea.
Haluaisin nähdä hänen ilmeensä, jos olisitte irrottaneet.
Tiedätkö elokuvan Die Hard? -Tiedän.
Loppukohtaus, jossa kaappaajien johtaja Hans putoaa,
tehtiin tietenkin tietokoneella,
mutta Hans pudotettiin oikeasti 13 metrin korkeudelta.
Hänelle piti sanoa:
"Kolme, kaksi, yksi, nyt."
Sitten hänestä päästettäisiin irti. Oikeasti he sanoivat:
"Kolme, kaksi, yksi!" Sitten he päästivät irti.
Sillä tavalla kohtaukseen saatiin aidosti yllättynyt ja pelokas ilme.
Hans Gruber…
Siinä oli mahtava pahis.
Nerokas, jääkylmä ja pirullinen, mutta silti herrasmies.
Se hahmo oli houkutteleva sekoitus huumoria ja paatosta.
Ei siitä elokuvasta tullut klassikkoa rosoisen sankarin vuoksi,
vaan Hans Gruberin saavutusten takia.
En muista elokuvasta paljoakaan.
Goto taisi saada luotua yhteyden Abiru Holdingsiin.
Tieto kulkee pian Sekiyolle asti, joten meidän pitäisi löytää esiintyjä nopeasti.
Olen samaa mieltä. Otan yhteyttä Reikoon.
Entä Takeshita?
En ole varma. Hän ei ole hetkeen ottanut yhteyttä.
Ei edes pyytääkseen lisää rahaa.
Hänen työnsä on joka tapauksessa pian tehty, joten samapa tuo.
Maahuijarit kavaltavat suuria rahasummia esiintymällä maanomistajina -
ja myymällä maata väärennettyjen asiakirjojen avulla.
Huijariryhmässä on tyypillisesti johtaja,
neuvottelija, tiedonkerääjä, lakiasiantuntija, väärentäjä,
ja casting-koordinaattori esiintyjille.
Miljardien jenien huijaaminen vaatii tarkkuutta ja huippuluokan tekniikoita.
Miten sujuu? Oletko löytänyt uuden tontin? -En vielä.
Näin meidän kesken: Oimachi-tontin kaltainen tontti…
Ei, vaan jopa sitä isompi tontti on tullut tietoomme.
Tosiaanko? Saatteko sen?
En osaa vielä sanoa.
Omistaja ei vaikuta halukkaalta myymään maataan.
Koko osastomme tekee kaikkensa, mutta… -Ymmärrän.
Emme voi pelata likaista peliä, kuten joskus ennen.
Olemme ylittäneet aika monta vaarallista siltaa.
Oi niitä aikoja.
Mutta jos sinä ja minä haluamme kiivetä vielä korkeammalle,
emme voi kompastua tähän.
Se on minulle selvää.
Ensi viikolla hallituksen puheenjohtaja lähtee kuukaudeksi Kazakstaniin.
Hän on kiinni tässä projektissa. En usko, että se sujuu ongelmitta.
Hän viipynee pidempään kuin luulee. -Aivan.
Tee sillä välin tonttikysymykselle jotain. -Ymmärrän.
Suokaa anteeksi.
Johtaja Abekawa, on aika lähteä. -Selvä.
Minä lähden. -Hyvä on.
Oletko kunnossa? -Olen.
Et näytä siltä.
Haloo?
Mitä? Tulen heti.
Eihän tämä ole väärinkäsitys? -Ei. En tajua, miksi tieto tuli yhtäkkiä.
On varmaa, että temppelin varainhoitaja tarjoaa tonttia Abiru Holdings -yhtiölle.
Mitä Abiru tekee?
Kiinteistökauppoja, lomakohteita, vaatteita…
Miksi noin hämärälle yhtiölle? Olemmeko asioineet sen kanssa?
Emme, mutta sen liikevaihto oli viime vuonna 15 miljardia.
Tarkistimme luottotiedot emmekä löytäneet esteitä kaupanteolle.
Saisinko?
Tämä neuvonantaja.
Sukunimi on eri, mutta hän on kansanedustaja Tabusen vaimo.
Tabuse ajaa rakennusalan etua. Abiru kuulostaa luotettavalta.
Pidetään kiirettä.
Jos me tiedämme tästä, muutkin yhtiöt varmasti tietävät.
Varsinkin Tokyu keskittyy asemanseutujen…
Mitä? Etkö ole vielä tarttunut tähän? -Ajattelin kysyä teiltä…
Idiootti! Ota heihin yhteyttä heti. -Selvä! Olen pahoillani.
ATAMIN MAJATALO
Mitä? Olen töissä.
Kummissa töissä? -Mitä?
Valmisteletko juhla-ateriaa vai etsitkö esiintyjää?
Molempia. Miten teillä menee?
Sekiyo näyttäisi lankeavan ansaamme.
Aloimme tehdä dokumentteja, mutta… -Ymmärrän.
Tarvitsette valokuvia. -Niin.
Ensi viikolla alkaa tapahtua, joten jos saisit järjestettyä…
Tiedän. Lopetan nyt.
Mitä kaikkea mustaan tästä kauppasopimuksesta, Takumi?
Hintaa koskevat osat.
Tuosta, tuosta ja tuosta.
Kymmenen miljardia. Valtava summa.
Eikö tämä ole isoin diilinne tähän asti? -On kai.
Hei.
Haluaisitko tämän? -Mitä?
Aioin ostaa kahvia, mutta painoin väärää nappia.
Mutta…
Tässä.
Paljon kiitoksia.
Onko tuo poikasi? -Mitä?
Anteeksi. Näin kuvan.
Kuinka vanha hän on?
Hän on kymmenen. -Vai niin.
Vuoden nuorempi kuin minun poikani.
Tosiaanko? -Kyllä.
Tai olisi, jos poikani eläisi. -Mitä?
Siitä on jo viisi vuotta.
Haluaisitko nähdä kuvan Ryutosta?
Haluaisin toki.
Hetkinen vain.
Jos näet yhden kuvan, haluan, että se on kaikkein söpöin kuva.
Minkä näistä näyttäisin?
Tämä se on.
Katso.
Oi, miten kiva hymy.
Hän oli ainoa lapsi ja kovin ujo.
Hän kitisi, ettei halunnut mennä kouluun.
Kun koulu alkoi, hän piristyi heti.
Poikani oli samanlainen. -Oliko?
Hän sai paljon ystäviä, ja hänet kutsuttiin jalkapalloseuraan.
Aluksi hän oli surkea, mutta hän harjoitteli kovasti.
Sitten hän alkoi pelata otteluissa.
Eräänä sunnuntaina hän lähti peliin,
mutta matkalla -
hän jäi auton alle.
Sen oli kai rankkaa.
Anteeksi. En olisi saanut yllättää sinua tällaisella.
Mikä poikasi nimi on?
Kenta.
Harrastaako hän jotain? Vaikka urheilua? -Ei.
Hän on ollut pitkään sairaalassa. Hän on sairas.
Mitä?
Olen pahoillani.
Se on varmasti vaikeaa.
Ajattelin käydä Chiban vankilassa uudelleen.
Masami Tsujimoton takiako?
Niin. Jos jututtaisin häntä vielä, ehkä saisin jonkin johtolangan.
Kuten minkä? -En ole varma.
Minusta tuntuu, ettei Takumi Tsujimoto ole katkaissut välejä kokonaan.
Mieti kirjettäkin. Hänhän teki osoitteenmuutoshakemuksen.
Entä hänen vaimonsa ja poikansa hauta?
Kuoleman vuosipäivä on pian. Ehkä hän käy haudalla.
He ovat sentään hänen perheensä. -En tiedä tästä.
Voi olla, että Takumi irrottautui koko menneisyydestään -
ryhdyttyään maahuijariksi.
Eli -
tekisitkö sinä saman?
Mitä?
Kuvitellaan, että sinun vaimollesi ja tyttärellesi kävisi samoin.
Pääsisitkö eroon kaikesta menneestä, vaikka haluaisit?
Mitä? Tuo on liian outoa.
Minä en tiedä, koska minulla ei ole puolisoa tai lapsia.
Sinulla taas on perhe. Siksi kysyn sinulta.
Minulle ei kävisi niin.
Eikö? Miksei?
Ei vain kävisi.
Koska rakastat perhettäsi, eikö?
Älä hölmöile.
Tiedän, että sinulla on tuon tavaravuoren alla perhekuva.
Eikä ole. -Valehtelet.
Lopeta!
No niin. On sinulla perhe.
En usko, että perheestä irtautuminen kävisi noin vain.
Tatsu. Onko sinulla hetki? -Toki.
Eikö se 1. osaston tutkiman murhan uhri -
ole se keinottelija huijausjutussa, jota te tutkitte aiemmin?
Toshikatsu Hayashi. Hän se on. -Niin arvelinkin.
Missä vaiheessa tutkimus on?
Ruumis löydettiin eilen, joten vielä ei tapahdu mitään.
Vai niin.
Haba puhelimessa.
Hyvä on.
Asia selvä.
Minne menet?
Sinä voit hoitaa Tsujimoton isän. -Mitä?
Päivää. Rikospaikkatutkijat ovat pian valmiit.
Tänne päin.
Terve, Matsuoka.
Tatsu! Mitä sinä täällä teet?
Tutkin erästä huijausta, ja arvelin, että tämä voisi liittyä asiaan.
Oliko tämä varmasti murha? -Oli.
Ruumiinavaus on kesken, mutta uhri kuristettiin.
Täälläkö? -Sitä emme tiedä.
Täällä ei ole jälkiä kamppailusta.
Jututin rikospaikkatutkijoita. Paikka on liiankin siisti.
Uhri ilmeisesti yöpyi täällä usein.
Hän ei vaikuttanut siisteysintoilijalta, mutta lattia on oudon puhdas.
Tarkoitatko, että kamppailun jäljet olisi siivottu?
Emme tiedä vielä.
Hetkinen.
Saanko katsella ympärilleni? -Saat.
G. AHIRUN VIERAILU
"G. Ahiru"?
"G…"
Selvä, ymmärrän. Se aika on hyvä.
Ilmoitan, montako henkeä meiltä tulee.
Kyllä. Kiitos. Kuulemiin.
Onko se sovittu? -On. Puhuin johtaja Abirun kanssa.
Ja? -Hän ehdotti tapaamista ja keskustelua.
Muutkin yhtiöt ovat tosiaan kuulemma kyselleet,
mutta ensimmäinen tapaaminen on meidän.
Hienoa. Milloin? -Viiden päivän kuluttua. 8.11. kello 15.
Eikö se onnistu aiemmin?
Johtaja Abiru pääsee milloin vain,
mutta tuo päivä on paras maanomistajalle ja muille.
Tapaammeko siis myös sen nunnan? -Tuota…
Tapaamme omistaja Natsumi Kawain, kirjurin, talousneuvojan -
ja kiinteistökonsultin, joka hoitaa temppelin varallisuutta.
Otetaan tapaamiseen hyvä tiimi. Kootkaa sellainen.
Selvä. Paljonko valmistaudumme? Emme voi mennä tyhjin käsin.
Katsotaanpa. Muokatkaa Oimachi-projekti mahdollisimman valmiiksi suunnitelmaksi.
Hyvä on. -Hetki.
Mainitsiko hän jonkin hinnan?
Hän sanoi kertovansa hinnan tapaamispäivänä.
Se käy järkeen.
Mitä sanoisit?
Neuvottelun lähtökohta on arviolta 10 tai 11 miljardia.
Niinpä kai. -Suokaa anteeksi.
Yamauchi, Haraguchi, Takasu, Yashiki ja Ninomiya. Tulkaa neuvotteluhuoneeseen.
Kymmenen miljardia…
Hei. -Terve, Takumi.
Saimme tapaamisen Sekiyon kanssa.
Milloin se on? -8. marraskuuta kello 15 Abirun tiloissa.
Hyvä on. -Mitä? Eikö se kelpaa?
En minä sitä. -Emme tiedä vielä, menivätkö he ansaamme.
Takumin työ on vasta alussa.
Tämä on silti valtava edistysaskel. -Kiitos.
Reiko lähetti kuvan esiintyjäehdokkaasta.
Joku siivoojako?
Mitä sanot? -Eri kasvonpiirteet, mutta sama olemus.
Niin minustakin. -Niinkö?
Minä en huomaa. Hän näyttää vain epäonniselta keski-ikäiseltä.
Reiko soittaa.
Hei. -Hei.
Me puhuimmekin juuri esiintyjästä.
Kertoisitko hänen taustastaan?
Hetki. Se säälittävä tarina uuvutti minut täysin.
Onpa hyvää! No niin.
Yoshie Taniguchi, 51 vuotta.
Yksinhuoltaja, joka siivoaa hotelleja ja majataloja Atamissa.
Hänellä oli ravintola miehensä kanssa. He erosivat.
Mies petti häntä ja karkasi hänen ystävänsä kanssa.
Ravintola meni nurin, ja nyt hän maksaa velkoja.
Tällä hetkellä velkaa on 12,5 miljoonaa. Siinä kaikki toistaiseksi.
Hän on todellakin pohjalla.
Kuten epäilit, Takumi, hänellä ja nunnalla on yhteistä.
Löysin muitakin kovaonnisia ehdokkaita, mutta Taniguchi tarvitsee rahaa heti.
Minkä vuoksi?
Hänen ainoa poikansa on sairaalassa sydänvian takia.
Hänellä ei ole varaa hoitoon.
Täydellistä.
Äiti ryhtyy lapsensa vuoksi vaikka demoniksi. Sama juttu minun perheessäni.
Paljonko hän tarvitsee? -Toistaiseksi viisi miljoonaa.
Yleensä maksamme kolme, mutta ehkä voisimme tehdä poikkeuksen.
Entä hänen muistinsa?
Hän ei vaikuta tyhmältä, mutta hän tekisi tosiaan poikansa vuoksi mitä vain.
Mitä mieltä olet, Takumi?
Minun täytyy tavata hänet, mutta alustavasti hän kelpaa.
Asia on siis päätetty.
Aika ei riitä, joten ei oteta häntä ensi viikon tapaamiseen Sekiyon kanssa.
Se sopii. Voimme muokata tästä kuvasta kuvan passiin ja ajokorttiin.
Lähetän kuvan Nagaille. -Hetkinen.
Siihen on vielä aikaa, mutta hän tapaisi ostajat.
Onko hänen päänsä valmis? Ajeleeko hän sen?
Se ei ole ongelma. Vaikeat vuodet saivat hänen hiuksensa lähtemään.
Näettekö?
Oikeastiko? Sattuipa tämä sopivasti.
Luulin, että se olisi suurin este. Hiukset ovat naisille kaikki kaikessa.
Olet tosi vanha.
Tämä voi silti olla vaikein tapaus tähän asti.
Tarvitsen korvaukseksi suuremman palkkion.
Etkö ole vielä puhunut hänelle huijauksesta?
Puhun muutaman päivän päästä.
Nyt lähden takaisin majataloon.
Kiitos.
Muuten, Goto… Teetän sinulle uudet käyntikortit.
Tee se, kiitos.
Saanko taas valita nimesi? -Saat.
VIISIKYMPPISEN MIEHEN RUUMIS LÖYTYNYT POLIISI EPÄILEE MURHAA
Luuletko, että tällä keinottelijalla oli sormensa pelissä, Tatsu?
En tiedä, mutta kun aiemmin jahtasin Harrisonia ja muita,
hän oli epäsuorasti mukana.
Viittaisiko "G" siis Gotoon?
Se on mahdollista, jos heillä on tähtäimessään uusi tontti.
Mikä tämä "Ahiru" on? "Ankka"? -En tiedä.
Tässä lukee "vierailu". Jokin tapaaminenko?
Hetkinen.
"Ahiru kiinteistöt"…
Hiroshimassa on Ahiru-niminen omakotitaloja myyvä kiinteistöfirma.
Tuskinpa se liittyy tähän.
Mitä nyt? -Ei mitään.
Kuvittelin vain Golgo 13:n kulkemassa ympäriinsä ankan kanssa.
Mitä?
Golgo tunnetaan myös nimellä G.
Mielikuva salamurhaajasta vaakkuvan ankan kanssa…
Hyvä on. Tajusin.
Entä se Masami Tsujimoton jututtaminen?
Käyn siellä heti aamulla.
Selvä. Eiköhän tämä riitä tältä päivältä. Minäkin lähden kotiin.
Hyvä on. Hei sitten.
Missä sinä muuten asut? -Tsurukawassa.
Se on aika kaukana. -Niin on.
Omistatko oman kotisi? -Periaatteessa.
Sehän on mahtavaa! -Ei sentään.
Asunto on vanha ja kaukana asemalta.
Saat silti kaiken kunnioitukseni.
Nykyään nuorille miehille ei tulisi mieleenkään ostaa asuntoa perheelleen.
Eksäni oli 2. mellakkapoliisiyksikössä.
Meidän piti mennä naimisiin, mutta kun kyselin omasta kodista,
hän kysyi: "Emmekö voisi asua poliisin asunnoissa?"
Voitko uskoa?
Siksi me erosimmekin.
Niin, ymmärrän.
Onko vaimosikin töissä? -Ei. Hän on kotona.
Sitten kunnioitan häntäkin.
Hän on siis ollut kaltaisesi työlleen omistautuneen poliisin tukena -
samalla kun hoitaa perhettä.
Hän on tavallinen nainen. -Ei. Tuollainen on huikeaa.
Kutsu minut joskus kylään. -Meillekö? Ei kiitos.
Haluan nähdä kotisi. Tulevaisuuden varalle.
No, hei sitten. -Hei.
KIITOS KAIKESTA, ISOISÄ JA ISOÄITI
Laittaisinko jotain ruokaa? -Ei kiitos. Menen pian nukkumaan.
Yuri sanoi tulevansa ensi viikolla. -Selvä.
Miten sinä jaksat?
Ihan hyvin. Arvoni ovat rauhoittuneet. Ei tässä hätää.
Sinulla on alle puoli vuotta jäljellä. Älä rasita itseäsi liikaa.
Hyvää yötä.
Lähtisimmekö matkalle?
Haluaisitko lähteä? -Mitä?
Kun jään eläkkeelle, meillä on aikaa.
Voimme lähteä Yurin ja hänen perheensä kanssa vaikka Okinawalle tai…
Mistä nyt tuulee?
Minä saan eläkerahani, ja voisimme vähän huvitella. Mitä sanot?
Kysyn Yurilta. -Pahimmillaan lähtisimme kahden.
En tarkoittanut sanoa "pahimmillaan".
Aivan.
Ei se olisi pahinta.
"Abiru"?
ABIRU KIINTEISTÖT
AVIOEROHAKEMUS VAIMO: SAEKO SHIMOMURA
Mitä se oli?
Onko jokin hätänä?
Ei. Kaikki hyvin.
Muistoja perheestäni?
Niin. Mikä on onnellisin perhemuisto, joka tulee mieleesi nyt?
Onnellisin muisto…
Minä…
Minä tapoin…
Ymmärrän tunteesi,
mutta pianhan on heidän menehtymisensä vuosipäivä.
Etsimme Takumia, joka saattaa liittyä erääseen tutkimaamme juttuun.
Uskomme, että hän saattaisi käydä perheensä haudalla vuosipäivänä.
Kun mietin, minne hän olisi haudannut vaimonsa ja poikansa -
Tsujimoton sukuhaudan sijasta,
ajattelin, että hän olisi valinnut paikan, josta hänellä on hyviä muistoja.
Se voi olla missä tahansa. Tuleeko sinulle jotain mieleen?
Vuotta ennen kuin aiheutin heidän kuolemansa -
olimme Izussa kesälomalla.
Lähdimme hetken mielijohteesta, ja kaikki majapaikat olivat täynnä.
Yövyimme pienessä aamiaismajoituspaikassa.
Missä päin Izua?
Se taisi olla Inatorissa.
Inatori.
Se oli todella hauska reissu.
Viimeisenä iltana -
sytyttelimme ilotulitteita rannalla.
Silloin Toshimi sanoi…
Isoisä. -Niin?
Minä haluan jäädä tänne!
Mutta minä…
Minä…
Inatorissa? Siis Izussako? -Niin.
Lähden tutkimaan paikkaa.
Hautoja on aika paljon. En tiedä, löydänkö oikeaa.
Hyvä on.
Saitko sinä mitään selville?
En. En vielä.
Hyvä on. Kerron, kun jotain selviää. -Kuulostaa hyvältä.
Tatsu. -Päivää.
Vaimoni lähetti tämän sinulle. -Mitä? Voi kiitos.
Mitä se on? -Kotitekoista hilloa.
Hän teki sen itse kasvattamistaan mustikoista.
Kiitoksia.
Miten vaimosi voi?
No, välimme ovat täysin kylmät.
Kaikilla on sama tilanne.
Haloo?
Kyllä.
Anteeksi. -Niin?
Onko täällä Tsujimoton sukuhauta?
Tsujimotonko? -Niin.
Paikka on niin iso, etten osaa sanoa.
NATSUMI KAWAI
Mikrosirut näyttävät hyvältä. Nagai, voisitko sumentaa pään ääriviivat?
Lisää myös varjostusta. -Selvä.
Terve. -Mitä helvettiä sinä teet?
Takumi käski purkaa huoneen…
Mitä ihmettä?
Kuka on pomosi? Takumi vai Harrison? -Ei, vaan sinä!
Emme me tällaista voi näyttää.
Ettekö tajua? Teemme kymmenen miljardin jenin sopimusta!
Pitäkää se mielessänne! -Selvä!
Kenta.
Tämä on ystäväni Reiko.
Koska olet tehnyt parhaasi…
Saat palkinnon. -Et olisi saanut…
Ei huolta.
Paljon kiitoksia. -Ole hyvä.
Keskellä on kehitysjohtaja Aoyagi. -Onko Abiru hänen edessään?
Ei, koska Abiru on vain välittäjä.
Sekiyo uskoo, että viimeinen sana on Kawain, joten siinä olen minä.
Sinä siis neuvottelet hinnasta. Mistä aiot aloittaa?
Aika kylmää.
Anteeksi häiriö.
Olette istunut tässä jo jonkin aikaa…
Muutkin asiakkaat haluaisivat päästä istumaan, joten…
Pyydän anteeksi tätä vaivaa.
Suokaa anteeksi!
Pian käydään neuvottelu isosta tonttikaupasta.
Haluaisin, että tulisit esittämään tontin omistajaa.
Odotahan nyt. Tarkoitatko…
Maksan viisi miljoonaa. -Mitä?
Tässä on 500 000 jenin ennakko.
Jos suostut, saat loput 4,5 miljoonaa.
Tarvitset rahaa leikkaukseen.
Selvä.
Ymmärrän.
Minä hoidan loput.
TAKANAWA COROX PROJEKTIN KUVAUS
Hyvä on. Mennään tällä.
Kiitos. -Kiitos!
Mikä helpotus. -Vihdoinkin.
Yashiki. -Niin?
Ota tämä ja hae olutta. -Oikeastiko?
Pieni juhla ennen taistelua, mutta älkää juoko liikaa.
Selvä! -Kiitos!
Voinko ostaa jotain souria? -Mitä?
Saisinko shochua ja teetä? -Minulle luumusour.
Aivan mitä haluatte. Mene jo! -Selvä!
Lähettäkää tilaukset viestillä.
8. MARRASKUUTA KELLO 14.55
Olkaa hyvä.
En minä tilannut tätä. -Talo tarjoaa.
Kiitos palveluksestanne.
Onnea töihin.
Kiitoksia.
Tervetuloa. -Pöytä kahdelle.
Istukaa, minne haluatte.
Käykö kahvi, Goto? -Käy.
Yksi jääkahvi ja yksi tavallinen. -Selvä.
Mikä kahviaika tämä on? Eikö meidän pitäisi mennä?
Kello on jo yli kolmen.
Annetaan heidän odottaa.
Me ohjaamme tilannetta. Pidetään heidät jännityksessä.
Alat muistuttaa yhä enemmän Harrisonia.
Alanko? -Alat.
Reiko kuulemma taivutteli sen siivoojanaisen.
Niin. Hän otti eilen yhteyttä. Hän tuo naisen Tokioon ensi viikolla.
Mikä Takeshitaa vaivaa?
En saa häntä kiinni lainkaan. -Huono juttu. Hän menee liian pitkälle.
Mitä Harrison sanoi?
Hän ei ole huolissaan. Takeshitan työ on pian tehty.
Totta, mutta…
Mitä mieltä sinä olet?
Tässä työssä jokaisella on oma osansa.
Takeshita hoitaa omansa… -Ei.
Tarkoitin Harrisonia. -Mitä tarkoitat?
Tiesithän, että se keinottelija Hayashi kuoli?
Kuoliko? Milloin se tapahtui? -Viime viikolla.
Seuraavana päivänä siitä, kun hän sai minulta välityspalkkionsa.
Luulen, että sen teki Harrison.
Ei tietenkään itse. Kaipa hän palkkasi jonkun.
Hän on järjiltään.
Mielipuoli.
Se Ebisun-keikan vanhuskin kuoli hämärissä olosuhteissa.
Harrison teki kai senkin.
Näin meidän kesken:
kun tämä homma on hoidettu, taidan jäädä eläkkeelle.
En tarvitse enää enempää rahaa.
Jos voisin viettää hiljaiseloa perheeni kanssa, olisin tyytyväinen.
Takumi, varo Harrisonia…
Niin? -Tatsu!
Löysin sen.
Haudassa ei ole Tsujimoton nimeä, mutta olen aika varma.
Varmistan temppelistä ja soitan sitten. -Hyvä.
Hyvä on.
Kiitoksia.
Anteeksi viivästyksestä.
Minulla on nyt kiire. Soitan myöhemmin.
Siitä onkin aikaa, Shimomura.
Harrison Yamanaka täällä.
Olet päässyt jo vaikuttavan pitkälle,
mutta tämän pidemmälle et pääse.
Meillä on alkamassa tärkeä seremonia, johon sinä et saa sekaantua.
Tänne päin.
Kiitos kärsivällisyydestänne. Tässä ovat herrat Jinnai ja Mamiya.
Pahoittelen viivästystä. Suokaa meille anteeksi.
Olen Aoyagi Sekiyo Housesta. Olen kehitysosaston johtaja.
Minä olen neiti Kawain kirjuri sekä talousneuvoja.
Nimeni on Jinnai.
Minä hoidan neiti Kawain varallisuutta herra Jinnain pyynnöstä. Olen Mamiya.
Hauska tutustua.
Olen Aoyagi. -Kiitos.
Aloitetaanko sitten?
Anteeksi, mutta tuleeko neiti Kawai myöhässä?
Siitä pitikin sanoa.
Neiti Kawai heräsi kuumeisena eikä päässyt tulemaan.
Vai sillä tavalla.
Mitä tulee tähän tonttiin,
neiti Kawai on uskonut asian meidän käsiimme, joten ei ole mitään huolta.
Saammeko kuitenkin tavata hänet?
Se riippuu päivän lopputuloksesta. Neuvottelua ei ole vielä edes aloitettu.
Voihan olla, ettemme tapaa teitä enää uudelleen.
Pyydän kovasti anteeksi.
Aloitetaan siis.
Olemme käyneet paikalla ja nähneet tontin itse useita kertoja.
Se on todella erinomainen tontti.
Mielellämme harkitsisimme sen ostamista.
Kun Sekiyo House on ostanut tontin,
aiomme käyttää sen 3 200 neliömetriä Takanawa-projektiin.
Kyseessä on suuri liiketila- ja toimisto… -On liian aikaista tuolle.
Eikö meillä ole päätös tehtävänä? -Anteeksi?
Olette varmasti jo kuulleet tämän herra Abirulta,
mutta neiti Kawai on jo tehnyt kauppasopimuksen Abiru Holdingsin kanssa.
Aivan. -Sopimus on tässä. Tarkistakaa toki.
KIINTEISTÖN KAUPPASOPIMUS
Pitkästä aikaa.
Onko tämä New Nambu?
Kuulin, että useimmilla rikospoliiseilla on nykyään Sakura tai Smith & Wesson.
Olet uskollinen.
Olen vanha mies.
Sinä olet ollut koko urasi ajan 2. tutkintaosastolla,
joten et ole tainnut käyttää asettasi paljon.
Olen koko ajan jahdannut kaltaisiasi valkokaulusrikollisia.
Pakko myöntää,
etten odottanut tulevani lopulta ammutuksi omalla aseellani.
Ammutuksi?
Minähän kuolen nyt, vai mitä?
Sinä tapat minut.
Vai mitä? -En.
Poliisit valtaa hysteria, kun yksi heistä tapetaan.
En ottaisi sellaista riskiä.
Sinä hyppäät tuolta.
Sinä teet itsemurhan, Shimomura.
Tässä on kopiot neiti Kawain henkilöllisyys- ja sinettitodistuksista.
Olkaa hyvät.
SINETTITODISTUS NATSUMI KAWAI
VALTAKIRJA
HENKILÖLLISYYS VARMISTETTU, PASSI JA AJOKORTTI
No niin, siirrytäänkö tontin kauppahintaan?
Saanko kysyä, mitä hintaa ajattelitte?
Tällaista maa-aluetta tulee harvoin myyntiin Yamanote-linjan läheltä.
Shinagawan ja Sengakujin asemat ovat lähellä, ja kuten tiedätte,
linja saa kahden vuoden päästä uuden aseman.
JR ja Tokyu ovat aloittaneet rakennustyöt aseman ympärillä,
ja alueelta oletetaan…
Ei, vaan alueelta odotetaan paljon. -Aivan.
Tavallisesti tällaiset odotukset näkyisivät hinnassa,
mutta myyjä jätti päätöksen meille ja pyysi pitämään hinnan kohtuullisena.
Kuinka paljon? -14 miljardia jeniä.
14 miljardia?
Vanha talo Kanagawan Tsurukawassa.
Ostettu velaksi 32,7 miljoonalla jenillä 25 vuotta sitten.
Kotia voisi sanoa pieneksi, mutta hauskaksi.
Tyttäresi ja hänen lapsensa taitavat olla kylässä.
Jos et hyppää, tapan koko perheesi ja poltan talon.
Jos hyppäät, en vahingoita perhettäsi.
Sen lupaan.
Sinulla on vain yksi vaihtoehto.
Senkin paskiainen! Harrison!
14 miljardia. Se on tämän maan markkina-arvo.
Mietitte ehkä, että joku voisi ostaa näin hyvän kohteen tuolla hinnalla,
mutta tällä kertaa pelissä on myös neiti Kawain anteliaisuus.
Kävisikö 12 miljardia jeniä?
Antakaa meille hetki aikaa. -Tietysti.
TONTIN KUSTANNUKSET 10,3 MILJARDIA
Riisuisitko kenkäsi?
Varmistan, ettei tuuli vie itsemurhaviestiäsi.
Olet valmistautunut hyvin. -Niin olen.
Jäljittelin käsialaasi.
Mitä siinä lukee? -Kliseitä.
Kiitos perheelle, terveyshuolia, murheita eläkkeelle jäämisestä.
Yleisesti ottaen totuuksia, vai mitä?
Kerro vielä yksi asia.
Voisitteko harkita 10,8 miljardia?
Neiti Kawai tarjosi jo alle käyvän hinnan. Vieläkö yritätte tinkiä lisää?
Ehkä ei kannattaisi olla ahne.
Emme toki tarkoittaneet…
Tonttia kyselivät jo Mitsui, Tokyu, Nomura ja Mori. Eikö niin, herra Abiru?
Kyllä näin on.
Haluamme myydä nopeasti päättävälle ostajalle.
Hetkinen vain.
Mistä tiesit, että jahtasin sinua ja tutkin sitä yhtiötä?
Entä mistä sait tietosi minusta?
En voi kertoa. Minulla on salassapitovelvollisuus.
Lasketko leikkiä?
Sinun ainoa sääntösi on se, että kuolleet eivät puhu.
Kuolleet eivät myöskään kuule. Sinun ei tarvitse kuulla mitään.
Osastollani on myyrä. Kuka se on?
Haluatko todella tietää? Haluatko tästä viimeisen muistosi?
Poliisipäällikkö Haba?
Niin arvelinkin.
Toimiko hän rahasta? -Hän oli yllättävän kohtuullinen.
No niin.
Nyt on aika mennä.
Tarjoamme siis 11,4 miljardia.
Alle 11,8 miljardin olisi vaikeaa mennä.
Se riittäisi hädin tuskin.
Siis 11,8 miljardia.
En ole varma…
Selvä.
Tekisimmekö kompromissin 11,2 miljardiin?
Lisäksi me hoidamme rakennuksen purkamisen.
Siis 11,2 miljardia. Mitä sanotte?
Kiitos!
Meillä on kuitenkin eräs ehto.
Mikä hätänä?
Tuo on aivan ymmärrettävää.
Ei tarvitse hävetä.
Täysin luonnollista ihmiselle.
Kuolemallasi pelastat koko perheesi.
Se on ihailtava ja inhimillinen kuolema.
En halua kuulla. Et ole edes ihminen.
Tehdään tämä sitten.
Meillä on kuitenkin eräs ehto. Neiti Kawailla on kiire myydä.
Jättäkää ostohakemus huomispäivän loppuun mennessä.
Saatte meiltä myyntisitoumuksen samana päivänä.
Siitä kahden viikon sisällä hoidamme kaupanteon sekä maksun.
Kahden viikonko? -Niin.
Se voi olla aika vaikeaa.
Näin suuri summa vaatii johtajien sisäisen kokouksen ja…
Ymmärrämme sen, mutta jos ette pidä kiirettä, jokin muu yhtiö voi ehtiä ensin.
Neiti Kawai haluaa myydä pikimmiten.
Ei mikään yhtiö saisi tällaiselle hyväksyntää näin nopeasti…
Hyväksymme ehdon.
Mitä?
Sulje silmäsi.
Minä työnnän sinut.
Miten se meneekään?
Three.
Two.
One.
Go.
Sopiiko tämä?
Älä haaveile tarttuvasi käteeni ja vetäväsi minut mukaasi.
Perheesi tähden.
No niin.
Three.
Sovitaan siis 11,2 miljardia.
Näin suurta suoritusta ei yleensä tehdä kertamaksuna,
joten tarvitaan järjestelyjä.
Pyrimme vastaamaan kaikkiin odotuksiinne.
Kiitos.
Meilläkin on kuitenkin ehto.
Sekiyon vastuuhenkilönä -
en voi hyväksyä kauppaa pelkästään tämän tapaamisen perusteella.
Mikä on ehtonne? -Tapaaminen neiti Kawain kanssa heti.
Lisäksi haluamme vierailla tontilla ja temppelissä hänen seurassaan.
Asia selvä.
Keskustelemme neiti Kawain kanssa heti.
Meillä on vielä lisäehto.
Pidetään tapaaminen vasta sitten, kun yhtiönne sisäinen hyväksyntä on saatu.
Siinä kaikki.
Haloo?
Tatsu, kuuletko minua?
Haloo?
Tekstitys: Riku Kanninen